CELEX: 31998R2257
Language: da
Date: 1998-10-20 00:00:00
Title: Kommissionens forordning (EF) nr. 2257/98 af 20. oktober 1998 om særforanstaltninger, der fraviger forordning (EØF) nr. 3719/88 for frugter og grøntsager

Avis juridique important

|

31998R2257

Kommissionens forordning (EF) nr. 2257/98 af 20. oktober 1998 om særforanstaltninger, der fraviger forordning (EØF) nr. 3719/88 for frugter og grøntsager  

EF-Tidende nr. L 283 af 21/10/1998 s. 0009 - 0009

KOMMISSIONENS FORORDNING (EF) Nr. 2257/98 af 20. oktober 1998 om særforanstaltninger, der fraviger forordning (EØF) nr. 3719/88 for frugter og grøntsager KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), ændret ved Kommissionens forordning (EF) nr. 2520/97 (2), særlig artikel 35, stk. 11, og artikel 46, ogud fra følgende betragtninger:Problemerne på det russiske marked siden september måned har skadet eksportørernes økonomiske interesser alvorligt, og den situation, der er opstået, har fået alvorlige konsekvenser for eksportmulighederne;under disse omstændigheder bør det uanset Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (3), senest ændret ved forordning (EF) nr. 1044/98 (4) fastsættes at indehavere af de eksportlicenser med forudfastsættelse af restitutionen, som er gyldige den 1. september 1998, skal kunne returnere disse licenser til den udstedende myndighed for at få frigivet hele den sikkerhed, der er stillet for de pågældende licenser; denne mulighed skal være åben frem til udgangen af 1998 og under forudsætning af, at Rusland er det bestemmelsesland, der er anført i licensen;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -UDSTEDT FØLGENDE FORORDNING:Artikel 1 Uanset artikel 33 i forordning (EF) nr. 3719/88 frigives hele den sikkerhed for ikke-eksporterede mængder, der er stillet i forbindelse med de eksportlicenser for frugter og grøntsager med forudfastsættelse af restitutionen, hvori Rusland er anført som bestemmelsesland, som var gyldige den 1. september 1998, og som er blevet returneret eller returneres til den udstedende myndighed senest den 31. december 1998.Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 20. oktober 1998.På Kommissionens vegneFranz FISCHLERMedlem af Kommissionen(1) EFT L 297 af 21. 11. 1996, s. 1.(2) EFT L 346 af 17. 12. 1997, s. 41.(3) EFT L 331 af 2. 12. 1988, s. 1.(4) EFT L 149 af 20. 5. 1998, s. 11.